

**PĀRSKATS**

**par nepilngadīgo noziedzības stāvokli, noziedzīgos nodarījumos cietušajiem bērniem un noziedzības novēršanas problēmām 2017.gada 6 mēnešos.**

Pārskats sagatavots saskaņā ar likuma “Par policiju” 6.panta “Atklātums policijas darbā” pirmo daļu: “Policija dienesta interesēs par savu darbu informē Valsts un pašvaldību iestādes, kā arī iedzīvotājus” un “Bērnu noziedzības novēršanas un bērnu aizsardzības pret noziedzīgu nodarījumu pamatnostādnes 2013.-2019.gadam” V sadaļas “Pamatnostādnēs paredzēto uzdevumu un pasākumu plāns” 6.punktu: “Sagatavot pārskatu par nepilngadīgo noziedzības stāvokli, noziedzīgos nodarījumos cietušajiem bērniem, kā arī par noziedzības novēršanas problēmām.”

**Satura rādītājs**

[Saīsinājumi 3](#_Toc443477342)

[I Nepilngadīgo noziedzība 4](#_Toc443477343)

[II Cietušie bērni 12](#_Toc443477344)

[III Citi pārkāpumi, kurus izdarījuši nepilngadīgie un pārkāpumi, kuru rezultātā cietušie ir nepilngadīgie 19](#_Toc443477345)

[**1.** **Administratīvo pārkāpumu tendences un dinamika.** 19](#_Toc443477346)

[**2.** **Nepilngadīgo cietušo skaita dinamika ceļu satiksmes negadījumos un izdarītie pārkāpumi ceļu satiksmes jomā.** 24](#_Toc443477347)

[IV Preventīvie pasākumi 26](#_Toc443477348)

#

# **Saīsinājumi**

LR - Latvijas Republika

IeM - Iekšlietu ministrija

MK - Ministru kabinets

IC - Informācijas centrs

VP - Valsts policija

KPP - Kārtības policijas pārvalde

KP – Kārtības policija

GKrPP - Galvenā kriminālpolicijas pārvalde

GKPP - Galvenā kārtības policijas pārvalde

KIP - Kriminālizmeklēšanas pārvalde

ONAP - Organizētās noziedzības apkarošanas pārvalde

ENAP - Ekonomisko noziegumu apkarošanas pārvalde

KVP - Kriminālizlūkošanas vadības pārvaldes

KKP - Koordinācijas un kontroles pārvalde

SDP – Satiksmes drošības pārvalde

DKB - Dienestu koordinācijas birojs

SUKB - Satiksmes uzraudzības un koordinācijas birojs

PVN – Prevencijas vadības nodaļa

VP RRP - Valsts policija Rīgas reģiona pārvalde

NLN - Nepilngadīgo lietu nodaļa

NLI - nepilngadīgo lietu inspektori

IIIS - Integrētās iekšlietu informācijas sistēma

KRASS - Kriminālprocesa informācijas sistēma

DWH – Datu noliktavas risinājums

KL – Krimināllikums

KPL - Kriminālprocesa likums

LAPK - Latvijas Administratīvo pārkāpuma kodekss

BTAL - Bērnu tiesību aizsardzības likums

ASV - Amerikas Savienotās Valstis

CSN – Ceļu satiksmes negadījums

AS – Akciju sabiedrība

#

# **I Nepilngadīgo noziedzība**

Izvērtējot LR IeM IC statistikas datus 2017.gada 6 mēnešos salīdzinājumā ar 2016.gada 6 mēnešu analogo periodu, vērojams reģistrēto nepilngadīgo[[1]](#footnote-1) izdarīto noziedzīgo nodarījumu skaita samazinājums.

 Pēc IeM IC datiem 2017.gada 6 mēnešos kopumā valstī reģistrēti 22 371[[2]](#footnote-2) (- 1452) noziedzīgi nodarījumi, no tiem 363 (- 145) izdarīja nepilngadīgās personas. Pārskata periodā palielinājies personu skaits, kuras izdarīja noziedzīgus nodarījumus – 7112 (+1350), kā arī palielinājies nepilngadīgo personu skaits, kuras izdarīja noziedzīgus nodarījumus – 410 (+ 92). Līdz ar to, 2017.gada 6 mēnešos ir vērojama tendence samazināties reģistrēto nepilngadīgo izdarīto noziedzīgo nodarījumu skaitam[[3]](#footnote-3), savukārt palielinājies pašu nepilngadīgo personu skaits, kuras izdarīja noziedzīgus nodarījumus.

2017.gada 6 mēnešos reģistrēti nepilngadīgo izdarītie noziedzīgi nodarījumi pēc noziedzīga nodarījuma grupas objekta (nav kvalifikācijas pēc KL panta (salīdzinājumā ar 2016.gada 6 mēnešiem)):

|  |  |  |  |
| --- | --- | --- | --- |
| **KL nodaļa:** | **2016.gada 6 mēnešos** | **2017.gada 6 mēnešos** | **+/-** |
| IX nodaļa “Noziegumi pret cilvēci, mieru, kara noziegumi, genocīds” | **0** | **1** | **+1** |
| X nodaļa “Noziegumi pret valsti”  | **0** | **0** | **+/-0** |
| XI nodaļa “Noziedzīgi nodarījumi pret dabas vidi” | **0** | **0** | **+/-0** |
| XII nodaļa “Nonāvēšana” | **0** | **0** | **+/-0** |
| XIII nodaļa “Noziegumi pret personas veselību” | **24** | **17** | **-7** |
| XIV nodaļa “Noziedzīgi nodarījumi pret personas pamattiesībām un pamatbrīvībām” | **0** | **0** | **+/-0** |
| XV nodaļa “Noziedzīgi nodarījumi pret personas brīvību, godu un cieņu” | **1** | **0** | **-1** |
| XVI nodaļa “Noziedzīgi nodarījumi pret tikumību un dzimumneaizskaramību” | **1** | **12** | **+11** |
| XVII nodaļa “Noziedzīgi nodarījumi pretģimeni un nepilngadīgajiem” | **0** | **0** | **+/-0** |
| XVIII nodaļa “Noziedzīgi nodarījumi pret īpašumu” | **394** | **279** | **-115** |
| XIX nodaļa “Noziedzīgi nodarījumi tautsaimniecībā” | **0** | **4** | **+4** |
| XX nodaļa “Noziedzīgi nodarījumi pret vispārējo drošību un sabiedrisko kārtību” | **40** | **25** | **-15** |
| XXI nodaļa “Noziedzīgi nodarījumi pret satiksmes drošību” | **19** | **13** | **-6** |
| XXII nodaļa “Noziedzīgi nodarījumi pret pārvaldes kārtību” | **0** | **9** | **+9** |
| XXIII nodaļa “Noziedzīgi nodarījumi pret jurisdikciju” | **0** | **3** | **+3** |

2017.gada 6 mēnešos reģistrēti nepilngadīgo izdarītie noziedzīgi nodarījumi, kuri kvalificējami pēc KL pantiem (salīdzinājumā ar 2016.gada 6 mēnešiem):

|  |  |  |  |
| --- | --- | --- | --- |
| **KL pants** | **2016.gada 6 mēnešos** | **2017.gada 6 mēnešos** | **+/-** |
| 78.p. - nacionālā, etniskā un rasu naida izraisīšana | **0** | **0** | +/-0 |
| 93.p. - valsts simbolu zaimošana | **0** | **0** | +/-0 |
| 116.p. - slepkavība | **0** | **0** | +/-0 |
| 117.p. - slepkavība pastiprinošos apstākļos | **0** | **0** | +/-0 |
| 118.p. - slepkavība sevišķi pastiprinošos apstākļos | **0** | **0** | +/-0 |
| 125.p. - tīšs smags miesas bojājums | **4** | **2** | -2 |
| 126.p. - tīšs vidēja smaguma miesas bojājums | **8** | **4** | -4 |
| 130.p.  tīšs viegls miesas bojājums | **13** | **11** | -2 |
| 131.p. - miesas bojājums aiz neuzmanības | **0** | **0** | +/-0 |
| 132.p. - draudi izdarīt slepkavību un nodarīt smagu miesas bojājumu | **0** | **1** | +1 |
| 159.p. - izvarošana | **0** | **1** | +1 |
| 160.p. - vardarbīga dzimumtieksmes apmierināšana | **1** | **5** | +4 |
| 162.p. - pavešana netiklībā | **0** | **0** | +/-0 |
| 175.p. - zādzība | **124** | **99** | -25 |
| 176.p. - laupīšana | **28** | **11** | -17 |
| 177.p. - krāpšana | **3** | **1** | -2 |
| 179.p. - piesavināšanās | **0** | **0** | +/-0 |
| 180.p. - zādzība, krāpšana, piesavināšanās nelielā apmērā | **168** | **130** | -38 |
| 183.p. - izspiešana | **1** | **1** | +/-0 |
| 185.p. - mantas tīša iznīcināšana un bojāšana | **70** | **56** | -14 |
| 186.p. - mantas iznīcināšana un bojāšana aiz neuzmanības | **0** | **1** | +1 |
| 230.p. - cietsirdīga izturēšanās pret dzīvniekiem | **0** | **0** | +/-0 |
| 231.p. - huligānisms | **17** | **5** | -12 |
| 253.p. - narkotisko un psihotropo vielu neatļauta izgatavošana, iegādāšanās, glabāšana, pārvadāšana un pārsūtīšana | **7** | **7** | +/-0 |
| 253.1p. - narkotisko un psihotropo vielu neatļauta izgatavošana, iegādāšanās, glabāšana, pārvadāšana un pārsūtīšana realizācijas nolūkā un neatļauta realizēšana | **8** | **7** | -1 |
| 253.2.p. - narkotisko un psihotropo vielu neatļauta iegādāšanās, glabāšana un realizēšana nelielā apmērā un narkotisko un psihotropo vielu neatļauta lietošana | **8** | **3** | -5 |
| 262.p. - transportlīdzekļa vadīšana alkohola, narkotisko, psihotropo, toksisko vai citu apreibinošu vielu ietekmē | **19** | **11** | -8 |

2017.gada 6 mēnešos, salīdzinājumā ar 2016.gada 6 mēnešiem, nepilngadīgie visbiežāk ir izdarījuši noziedzīgus nodarījumus pret īpašumu 82% (+4%), noziedzīgus nodarījumus, kas saistīti ar apreibinošu vielu lietošanu, iegādāšanos, glabāšanu, izgatavošanu, pārvadāšanu un pārsūtīšanu 5% (+/- 0%), noziedzīgus nodarījumus pret veselību 5% (+/- 0%), noziedzīgus nodarījumus pēc KL 231.panta „Huligānisms” 1,3% (-2%) un noziedzīgus nodarījumus pret tikumību un dzimumneaizskaramību 2% (+ 1,8%).

Atskaites periodā, atbilstoši personas vai sabiedrības interešu apdraudējuma raksturam un sabiedriskās bīstamības pakāpei, 7 (-8) no nepilngadīgo izdarītiem noziedzīgiem nodarījumiem ir kriminālpārkāpumi[[4]](#footnote-4), 223 (-87) – mazāk smagi noziegumi[[5]](#footnote-5), 114 (-56) – smagi noziegumi[[6]](#footnote-6) un 19 (+8) – sevišķi smagi noziegumi[[7]](#footnote-7). Jāatzīmē, ka samazinājies kriminālpārkāpumu, mazāk smago noziegumu un smago noziegumu skaits, bet palielinājies sevišķi smago noziegumu skaits, kurus izdarīja nepilngadīgie. Kopumā noziedzīgus nodarījumus vairākums - 86%, ir izdarījuši zēni, savukārt meitenes tikai 14 %.

Pēc VP Īslaicīgo aizturēšanas vietu sniegtajiem datiem 2017.gada 6 mēnešos salīdzinājumā ar iepriekšējo atskaites periodu ir aizturēts, apcietināts un konvojēts sekojošs nepilngadīgo personu skaits:

|  |  |  |  |
| --- | --- | --- | --- |
|   | **2016.gada 6 mēnešos** | **2017.gada 6 mēnešos** | **+/-** |
| Saskaņā ar KPL aizturētās personas, kurām netika piemērots apcietinājums |  91 | 116 | + 25 |
| Apcietināto personu skaits |  24 | 24 | +/- 0 |
| Uz procesuālajām darbībām no ieslodzījuma vietām konvojētās personas (kopā) |  140 | 165 | +25 |
| Tiesai |  50 | 59 | + 9 |
| Prokuratūrai |  23 | 17 | -6 |
| Policijai |  67 | 89 | + 22 |
| Citi |  0 | 0 | +/- 0 |
| Ar īslaicīgās brīvības atņemšanu notiesātās personas |  3 | 5 | +2 |

Veicot statistikas datu analīzi, var izdarīt secinājumu, ka palicis nemainīgs apcietināto personu skaits, bet palielinājies uz procesuālajām darbībām no ieslodzījuma vietām konvojēto personu skaits.

 VP RRP KPP NLN 2017.gada 6 mēnešos tika ievietoti 91 (-49) bērni[[8]](#footnote-8):

|  |  |  |  |  |  |
| --- | --- | --- | --- | --- | --- |
| Nr. p.k. |  | Skaits | 2016./2017.“+/ -” sk. | 2016./2017.“+/-” % |  |
| **1.** | **Atskaites periodā Nodaļā ievietoti bērni:**  | 91 | -49 | -33% |  |
| 1.1. | dzīvo Latvijas Republikā: | 91 | -46 | ­33% |  |
| 1.1.1. | Rīgā un Rīgas reģionā | 51 | -19 | ­27% |  |
| 1.1.2. | citos Latvijas novados | 40 | -27 | -40 |  |
| 1.2. | dzīvo citās valstīs | - | -3 | -100% |  |
| 1.3. | bez vecāku gādības palikušie  | 47 | -6 | -11% |  |
| 1.4. | aprūpi veic tikai viens no vecākiem | 43 | -44 | ­50% |  |
| **2.** | **Iedalījums pa vecuma grupām:** |  |  |  |  |
| 2.1. | līdz 7 gadiem | 1 | 0 | 0 |  |
| 2.2. | no 8 – 10 gadiem | 1 | -3 | ­75% |  |
| 2.3. | no 11 – 14 gadiem | 21 | -26 | -55 |  |
| 2.4. | no 15 – 16 gadiem | 44 | -12 | -21 |  |
| 2.5. | no 17 – 18 gadiem | 24 | -8 | -25 |  |
| **3.** | **Iedalījums pēc dzimuma:** |  |  |  |  |
| 3.1. | Meitenes | 41 | -4 | -9 |  |
| 3.2. | Zēni | 50 | -45 | -47% |  |
| **4.** | **Mācās skolā** | 77 | -48 | ­38% |  |
| **5.** | **Nemācās** | 14 | -1 | -7% |  |
| **6.** | **Strādā** | 0 | -1 | -100% |  |
| **7.** | **Nestrādā** | 0 | 0 | const. |  |
| **Nogādāto bērnu kategorija** |  |
| **8.** | **Nodaļā ievietoti bērni, kuri:** |  |  |  |  |
| 8.1. | četru stundu laikā no aizturēšanas nav nodoti bērnu vecākiem, aizstājējiem, bērnu aprūpes iestādei vai meklēšanas iniciatoram | 89 | -50 | ­36% |  |
| 8.2. | nelikumīgi šķērsojuši Latvijas Republikas robežu | 0 | 0 | const. |  |
| 8.3. | saskaņā ar tiesas nolēmumu, prokurora norādījumu, izmeklēšanas iestādes lēmumu | 0 | -1 | -100% |  |
| **Ziņas par bērniem, kuri atdoti no Nodaļas** |  |
| **9.** | **Bērnu skaits atskaites periodā, kuri atdoti:** | 89 | -50 | ­36% |  |
| 9.1 | vecākiem vai viņus aizvietojošām personām | 0 | 0 | const. |  |
| 9.2. | bērnu aprūpes iestādēm, internātskolām | 0 | -1 | -100% |  |
| 9.3. | sociālās korekcijas izglītības iestādei | 89 | -50 | ­36% |  |
| 9.4. | ievietoti bērnu aprūpes iestādēs, internātskolās, krīzes centros | 0 | 0 | const. |  |
| 9.5. | policijas darbiniekiem | 0 | -1 | -100% |  |
| 9.6. | Medicīnas iestādei | 89 | -50 | ­36% |  |
| **10.** | **Atskaites perioda beigās Nodaļā esošo bērnu skaits** | 0 | 0 | const. |  |
| **Nodaļā veiktais preventīvais darbs ar bērniem** |  |
| **11.** | **Noskaidrota bērna personība** | 33 | -4 | ­11% |  |  |  |
| **12.** | **Nosūtītie ziņojumi kopā:** | 6 | -2 | ­25% |  |
| 12.1. | policijas iestādēm | 55 | -65 | -54% |  |
| 12.1.1. | t.sk. par noziedzīgiem nodarījumiem | 4 | +3 | +300% |  |
| 12.2. | izglītības pārvaldēm | 17 | -2 | ­10% |  |
| 12.3. | bāriņtiesai  | 0 | 0 | const. |  |
| 12.4. | pašvaldību sociālajam dienestam | 33 | -4 | ­11% |  |
| 12.5. | bērnu aprūpes iestādēm, internātskolām, krīzes centriem | 1 | +1 | +100% |  |
| 12.6. | bērnu vecākiem | 0 | 0 | const. |  |
| 12.7. | nosūtīti ziņojumi citām valsts un sabiedriskām iestādēm | 1 | -5 | -83% | -1 | const. |
| **13.** | **Vecāku skaits, ar kuriem veikts profilakses darbs** | 33 | -4 | ­11% | -128 | ­39% |
| **14.** | **Pēc medicīniskās palīdzības griezušos bērnu skaits** | 6 | -2 | ­25% | +6 | 35,00% |
| **15.** | **Bērnu skaits, kurus ievietojušas VP RRP struktūrvienības** | 55 | -65 | -54% | 0 | const. |
| **16** | **Bērnu skaits, kurus ievietojušas citu Valsts policijas reģionu struktūrvienības** | 4 | +3 | +300% | 0 | const. |
| **17.** | **Bērnu skaits, kurus ievietojuši Pašvaldības policija** | 17 | -2 | ­10% | -77 | -46% |
| **18.** | **Bērnu skaits, kurus ievietojuši Pašvaldības struktūrvienības (BT; SD)** | 0 | 0 | const. | -51 | ­36% |

Lielākā daļa no NLN ievietotajiem bērniem ir tādi, kuri ir nonākuši tādos apstākļos, kas bīstami bērnam, ir izdarījuši darbības, par kurām paredzēta administratīvā atbildība vai kriminālatbildība, kuri bija izsludināti meklēšanā.

Saistībā ar katru bērnu pastāvīgi tiek veikts preventīvais darbs ar mērķi novērst bērnu nepietiekamu uzraudzību, iegūt informāciju par viņu izdarītajiem likumpārkāpumiem, kā arī prettiesiskajām darbībām, kas vērstas pret viņu vai citām personām, kā arī nepieļaut turpmākās prettiesiskās darbības.

Pastāvīgi notiek sadarbība ar bāriņtiesām, sociālajiem dienestiem, izglītības pārvaldēm u.c. iestādēm sekmīgai bērnu problēmu risināšanai. Tiek veikts preventīvais darbs ar bērnu vecākiem, to aizbildņiem. Lai varētu informēt minētās institūcijas par bērna problēmām, kā arī iegūtu par bērnu un viņa ģimeni nepieciešamo informāciju, tiek izsūtītas rakstiskā veidā informācijas un pieprasījumi.

Saskaņā ar BTAL 58.panta trešo daļu, 2017.gada 6 mēnešos VP KP struktūrvienību inspektori, kuri veic dienesta pienākumus NLI jomā, nepilngadīgo likumpārkāpēju individuālās prevencijas uzskaitē ir ņēmuši 138 nepilngadīgos, kas salīdzinot ar 2016.gada 6 mēnešiem ir par 38 likumpārkāpējiem mazāk un atskaites perioda beigās VP nepilngadīgo likumpārkāpēju individuālās prevencijas uzskaitē atradās 330 (-37) nepilngadīgās personas. Atrodoties uzskaitē 50 (-65) nepilngadīgie izdarīja noziedzīgus nodarījumus, bet 113 (-20) – administratīvus pārkāpumus. 2017.gada 6 mēnešos 330 (-10) bērni vecumā no 7 līdz 18 gadiem nonāca VP redzeslokā sakarā ar likumpārkāpumu izdarīšanu un 148 (-28) nepilngadīgās personas NLI redzeslokā nonāca sistemātiskas klaiņošanas dēļ. Savukārt 36 bērni vecumā no 7 līdz 14 gadu vecumam izdarīja smagus vai sevišķi smagus noziegumus vai atkārtoti izdarīja noziedzīgus nodarījumus, kas ir par 5 personām mazāk, nekā 2016.gada 6 mēnešos[[9]](#footnote-9).

Atskaites periodā izbeigtie pret nepilngadīgajiem uzsāktie kriminālprocesi (salīdzinājumā ar 2016.gada 6 mēnešiem):

|  |  |  |  |
| --- | --- | --- | --- |
| **KPL pants** | **2016.gada 6 mēnešos** | **2017.gada 6 mēnešos** | **+/-** |
| 377.p.1.pkt. - nav noticis noziedzīgs nodarījums | 4 | 3 |  -1 |
| 377.p.2.pkt. - izdarītajā nodarījumā nav noziedzīga nodarījuma sastāva | 17 | 22 | +5 |
| 377.p.3.pkt. - iestājies noilgums | 0 | 0 | +/-0 |
| 377.p.4.pkt. - pieņemts amnestijas akts, kas novērš soda piemērošanu par attiecīgo noziedzīgu nodarījumu | 1 | 0 | -1 |
| 377.p.8.pkt. - nav cietušās personas pieteikuma tādā kriminālprocesā, kuru var uzsākt tikai uz šīs personas pieteikuma pamata | 1 | 1 | +/-0 |
| 377.p.9.pkt. - noticis cietušā un aizdomās turētā vai apsūdzētā izlīgums tādā kriminālprocesā, kuru var uzsākt tikai uz cietušās personas pieteikuma pamata | 17 | 0 | -17 |
| 379.p.1.d.1.pkt. -  izmeklētājs ar uzraugošā prokurora piekrišanu, prokurors vai tiesa var izbeigt kriminālprocesu, ja: izdarīts noziedzīgs nodarījums, kuram ir noziedzīga nodarījuma pazīmes, bet ar kuru nav radīts tāds kaitējums, lai piespriestu kriminālsodu | 0 | 1 | +1 |
| 379.p.1.d.2.pkt. -  izmeklētājs ar uzraugošā prokurora piekrišanu, prokurors vai tiesa var izbeigt kriminālprocesu, ja: persona, kas izdarījusi kriminālpārkāpumu vai mazāk smagu noziegumu, ir izlīgusi ar cietušo vai viņa pārstāvi Krimināllikumā noteiktajos gadījumos | 0 | 0 | +/-0 |
| 379.p.1.d.3.pkt. - izmeklētājs ar uzraugošā prokurora piekrišanu, prokurors vai tiesa var izbeigt kriminālprocesu, ja: noziedzīgu nodarījumu izdarījusi nepilngadīga persona un ir konstatēti noziedzīga nodarījuma izdarīšanas īpašie apstākļi, un par nepilngadīgo personu iegūtas ziņas, kas mīkstina tās atbildību | 0 | 0 | +/-0 |
| 379.p.1.d.4.pkt. - izmeklētājs ar uzraugošā prokurora piekrišanu, prokurors vai tiesa var izbeigt kriminālprocesu, ja: kriminālprocesu nav iespējams pabeigt saprātīgā termiņā | 0 | 0 | +/-0 |
| 379.p.1.d.5.pkt. -  izmeklētājs ar uzraugošā prokurora piekrišanu, prokurors vai tiesa var izbeigt kriminālprocesu, ja: persona noziedzīgu nodarījumu izdarījusi laikā, kad tā bija pakļauta cilvēku tirdzniecībai un tika piespiesta to izdarīt | 0 | 0 | +/-0 |
| 379.p.2.d. - izmeklētājs ar uzraugošā prokurora piekrišanu vai prokurors var izbeigt kriminālprocesu un materiālus par nepilngadīgo nosūtīt audzinoša rakstura piespiedu līdzekļa piemērošanai | 1 | 0 | -1 |
| 379.p.3.d. - prokurors var izbeigt kriminālprocesu, nosacīti atbrīvojot no kriminālatbildības | 0 | 0 | +/-0 |

2017.gada 6 mēnešos pirmās instances tiesas par KL paredzēto noziedzīgo nodarījumu izdarīšanu pieņēma 50 (-18) lēmumus par audzinoša rakstura piespiedu līdzekļu piemērošanu nepilngadīgām personām vecumā no 11 līdz 18 gadiem un 1 lēmumu par medicīniska rakstura piespiedu līdzekļu piemērošanu nepilngadīgajām personām.[[10]](#footnote-10) 2017.gada 6 mēnešos tika notiesāts 221 nepilngadīgais (+20), no kuriem 11 (+/- 0) nepilngadīgajiem tika piemēroti audzinoša rakstura piespiedu līdzekļi. Pēc IeM IC datiem, 2017.gada 6 mēnešos pašvaldību administratīvās komisijas pieņēma 1026 lēmumus[[11]](#footnote-11) par audzinoša rakstura piespiedu līdzekļu piemērošanu bērniem par viņu izdarītajiem administratīvajiem pārkāpumiem, kas ir par 792 lēmumiem vairāk nekā salīdzinājumā ar analogu periodu 2016.gada 6 mēnešos[[12]](#footnote-12).

# **II Cietušie bērni**

Pēc IeM IC datiem 2017.gada 6 mēnešos pieņemti lēmumi atzīt par cietušām noziedzīgos nodarījumos kopā 6 640[[13]](#footnote-13) (- 916[[14]](#footnote-14)) personas, no tām 270[[15]](#footnote-15) (-11) bērni, no tiem 113 (-18) vecumā no 14 līdz 18 gadiem, 52 (-3) vecumā no 11 līdz 14 gadiem, 48 (+3) vecumā no 7 līdz 11 gadiem un 37 (-23) vecumā no 0 līdz 7 gadiem. Kopā mazgadīgo cietušo personu skaits ir 137, kas ir par 63 personām vairāk, salīdzinājumā ar iepriekšējo periodu. No noziedzīgos nodarījumos cietušajiem bērniem, zēni ir 140 (-9) un meitenes – 130 (-2)[[16]](#footnote-16).

Atskaites periodā noziedzīgo nodarījumu rezultātā cietušo bērnu skaits:

|  |  |  |  |
| --- | --- | --- | --- |
| **KL panti** | **2016.gada 6 mēnešos** | **2017.gada 6 mēnešos** |  |
|  Zēni | Meitenes  | **Kopā:** | Zēni | Meitenes  | **Kopā:** | **+/-** |
| 116.p. - slepkavība | 0 | 0 | **0** | 0 | 0 | **0** | +/-0 |
| 117.p. - slepkavība pastiprinošos apstākļos | 0 | 0 | **0** | 2 | 0 | **2** | +2 |
| 123.p. - nonāvēšana aiz neuzmanības | 0 | 0 | **0** | 0 | 0 | **0** | +/-0 |
| 125.p. - tīšs smags miesas bojājums | 4 | 0 | **4** | 0 | 0 | **0** | -4 |
| 126.p. - tīšs vidēja smaguma miesas bojājums | 2 | 0 | **2** | 10 | 0 | **10** | +8 |
| 130.p. - tīšs viegls miesas bojājums | 11 | 5 | **16** | 13 | 6 | **19** | +3 |
| 131.p. - miesas bojājums aiz neuzmanības | 3 | 2 | **5** | 1 | 0 | **1** | -4 |
| 132.p. - draudi izdarīt slepkavību un nodarīt smagu miesas bojājumu | 1 | 0 | **1** | 1 | 3 | **4** | +3 |
| 152.p. - nelikumīga brīvības atņemšana | 0 | 1 | **1** | 2 | 0 | **2** | +2 |
| 153.p. - personas nolaupīšana | 0 | 0 | **0** | 0 | 0 | **0** | +/-0 |
| 154.1 p. - cilvēku tirdzniecība | 0 | 0 | **0** | 0 | 0 | **0** | +/-0 |
| 159.p. - izvarošana | 5 | 9 | **14** | 0 | 11 | **11** | -3 |
| 160.p. - seksuāla vardarbība | 9 | 17 | **26** | 5 | 21 | **26** | +/- 0 |
| 161.p. - seksuāla rakstura darbības ar personu, kura nav sasniegusi sešpadsmit gadu vecumu | 1 | 14 | **15** | 0 | 14 | **14** | -1 |
| 162. p. - pavešana netiklībā | 7 | 15 | **22** | 3 | 12 | **15** | -7 |
| 162.1p. - pamudināšana iesaistīties seksuālās darbībās | 0 | 8 | **8** | 0 | 1 | **1** | -7 |
| 164.p. - personas iesaistīšana prostitūcijā un prostitūcijas izmantošana | 0 | 3 | **3** | 0 | 0 | **0** | -3 |
| 1651.p. - personas nosūtīšana seksuālai izmantošanai | 0 | 0 | **0** | 0 | 0 | **0** | +/-0 |
| 166.p. - pornogrāfiska priekšnesuma demonstrēšanas, intīma rakstura izklaides ierobežošanas un pornogrāfiska rakstura materiāla aprites noteikumu pārkāpšana | 0 | 3 | **3** | 0 | 10 | **10** | +7 |
| 174.p. - cietsirdība un vardarbība pret nepilngadīgo | 42 | 27 | **69** | 41 | 19 | **60** | -9 |
| 175.p. - zādzība | 5 | 7 | **12** | 4 | 2 | **6** | -6 |
| 176.p. - laupīšana | 21 | 3 | **24** | 8 | 1 | **9** | -15 |
| 177.p. - krāpšana | 4 | 1 | **5** | 0 | 0 | **0** | -5 |
| 180.p. - zādzība, krāpšana, piesavināšanās nelielā apmērā | 22 | 11 | **33** | 10 | 8 | **18** | -15 |
| 183.p. - izspiešana | 0 | 0 | **0** | 1 | 0 | **1** | +1 |
| 230.1p. - dzīvnieku turēšanas noteikumu pārkāpšana | 4 | 0 | **4** | 3 | 2 | **5** | +1 |
| 231.p. - huligānisms | 2 | 1 | **3** | 6 | 1 | **7** | +4 |
| 251.p. - pamudināšana lietot narkotiskās, psihotropās vielas un jaunas psihoaktīvās vielas | 0 | 0 | **0** | 0 | 0 | **0** | +/-0 |
| 252.p. - narkotisko, psihotropo un jauno psihoaktīvo vielu ievadīšana pret personas gribu | 0 | 0 | **0** | 0 | 0 | **0** | +/-0 |
| 260.p. - ceļu satiksmes noteikumu un transportlīdzekļu ekspluatācijas noteikumu pārkāpšana | 12 | 4 | **16** | 14 | 15 | **29** | +13 |

2017.gada 6 mēnešos, salīdzinājumā ar 2016.gada 6 mēnešiem, visbiežāk bērni cietuši no noziedzīgiem nodarījumiem pret tikumību un dzimumneaizskaramību – 28,5% gadījumu (-4%), mantiskiem nodarījumiem – 12,5% (- 13,8%), no cietsirdības un vardarbības (KL 174.pants) – 22,2% bērnu (- 2,3%) un no nodarījumiem pret dzīvību un veselību – 13,3% (+1,9%).

Palielinoties bērnu vecumam, pieaug risks ciest no noziedzīgiem nodarījumiem pret tikumību un dzimumneaizskaramību. Visbiežāk no iepriekš minētajiem noziedzīgiem nodarījumiem cieš meitenes, zēni retāk.

Kā pozitīvu jāatzīmē, ka atskaites periodā nav notikusi neviena nepilngadīgās personas nolaupīšana (KL – 153.pants) un tirdzniecība (KL – 154.1pants), kā arī neviena nepilngadīgā persona nav tikusi nosūtīta seksuālai izmantošanai (KL – 165.1pants).

Kā pozitīvu jāatzīmē, ka atskaites periodā salīdzinot ar iepriekšējo periodu ir samazinājies bērnu skaits, kuri cietuši no pavešanas netiklībā (KL – 162.pants) 15 (-7), būtiski samazinājies bērnu skaits, kuri cietuši mantiskiem nodarījumiem 34 (-40), un nedaudz samazinājies bērnu skaits, kuri cietuši no cietsirdības un vardarbības (KL – 174.pants) 69 (-9).

2017.gada 6 mēnešos reģistrētie noziedzīgie nodarījumi pēc noziedzīga nodarījuma grupas objekta (nav kvalifikācijas pēc KL panta):

|  |  |  |  |
| --- | --- | --- | --- |
| **KL nodaļa:** | **2016.gada 6 mēnešos** | **2017.gada 6 mēnešos** | **+/-** |
| XII nodaļa „Nonāvēšana” | 4 | 2 | -2 |
| XIII nodaļa „Noziegumi pret personas veselību” | 35 | 47 | +12 |
| XV nodaļa „Noziedzīgi nodarījumi pret personas brīvību, godu un cieņu” | 11 | 8 | -3 |
| XVI nodaļa „Noziedzīgi nodarījumi pret tikumību un dzimumneaizskaramību” | 83 | 70 | -13 |
| XVII nodaļa „ Noziedzīgi nodarījumi pret ģimeni un nepilngadīgo” | 73 | 60 | -13 |
| XVIII nodaļa „Noziedzīgi nodarījumi pret īpašumu” | 62 | 37 | -25 |
| XX nodaļa „Noziedzīgi nodarījumi pret vispārējo drošību un sabiedrisko kārtību” | 10 | 12 | +2 |
| XXI nodaļa „Noziedzīgi nodarījumi pret satiksmes drošību” | 17 | 34 | +17 |
| XXIII nodaļa, „Noziedzīgi nodarījumi pret jurisdikciju” | 4 | 1 | -3 |

Pēc IeM IC datiem 2017.gada 6 mēnešos, sadalījumā pēc noziedzīga nodarījuma izdarīšanas vietas, bērni visbiežāk cietuši: 55 (-15) dzīvoklī, 40 (+2) dzīvojamā mājā, 33 (+7) pilsētā, 23 (-21) uz ielas un 9 (-8) mācību iestādē.

2017.gadā Valsts policijas (VP) Galvenajā kriminālpolicijas pārvaldē (GKrPP) kā viena no prioritātēm ir noteikta noziedzīgu nodarījumu pret nepilngadīgo un mazgadīgo personu tikumību un dzimumneaizskaramību vērstu noziegumu apkarošana, tai skaitā noziedzīgu nodarījumu, kas saistīti ar bērnu pornogrāfijas izplatīšanu ar augsto tehnoloģiju palīdzību, apkarošana.

Saskaņā ar Iekšlietu ministrijas (IeM) Informācijas centra (IC) Sodu Reģistra datu noliktavas sistēmas (DWH) datu masīvu “201712”[[17]](#footnote-17) 2017.gada 6 mēnešos valstī pēc Krimināllikuma (KL) 161.panta (Seksuāla rakstura darbības ar personu, kura nav sasniegusi 16 gadu vecumu) kopumā uzsākti 27 kriminālprocesi (visi kriminālprocesi uzsākti VP), par atklātiem tiek uzskaitīti 15 kriminālprocesi (visi VP), t.sk. 6 kriminālprocesi no 2017.gada 6 mēnešos uzsāktajiem kriminālprocesiem, kriminālvajāšanas uzsākšanai uz prokuratūru nosūtītas 14 (visas VP) krimināllietas, t.sk. 6 krimināllietas no 2017.gada 6 mēnešos uzsāktajiem kriminālprocesiem.

Pēc KL 162.panta (Pavešana netiklībā) valstī kopumā uzsākti 18 kriminālprocesi, par atklātiem tiek uzskaitīti 15 kriminālprocesi, t.sk. 1 kriminālprocess no 2017.gada 6 mēnešos uzsāktajiem kriminālprocesiem, kriminālvajāšanas uzsākšanai uz prokuratūru nosūtītas 11 krimināllietas, t.sk. 1 krimināllieta no 2017.gadā uzsāktajiem kriminālprocesiem. VP kopumā uzsākti 16 kriminālprocesi, par atklātiem tiek uzskaitīti 15 kriminālprocesi, t.sk. 1 kriminālprocess no 2017.gada 6 mēnešos uzsāktajiem kriminālprocesiem, kriminālvajāšanas uzsākšanai uz prokuratūru nosūtītas 11 krimināllietas, t.sk. 1 krimināllieta no 2017.gada 6 mēnešos uzsāktajiem kriminālprocesiem.

Pēc KL 162.1 panta (Pamudināšana iesaistīties seksuālās darbībās) valstī kopumā uzsākti 3 kriminālprocesi (visi VP), par atklātiem tiek uzskaitīti 2 kriminālprocesi (visi VP), kriminālvajāšanas uzsākšanai uz prokuratūru nosūtītas 2 krimināllietas (visas VP).

Pēc KL 166.panta 3.daļas (Pornogrāfiska priekšnesuma demonstrēšana, intīma rakstura izklaides ierobežošanas un pornogrāfiska rakstura materiāla aprites noteikumu pārkāpšana) valstī kopumā uzsākti 4 kriminālprocesi (visi VP), par atklātiem tiek uzskaitīti 3 kriminālprocesi (visi VP), kriminālvajāšanas uzsākšanai uz prokuratūru nosūtītas 2 krimināllietas (visas VP).

Pēc KL 172.panta (Par nepilngadīgā iesaistīšanu noziedzīgā nodarījumā) valstī kopumā uzsākti 6 kriminālprocesi (visi VP), par atklātiem tiek uzskaitīti 7 kriminālprocesi (visi VP), t.sk. 4 kriminālprocesi no 2017.gada 6 mēnešos uzsāktajiem kriminālprocesiem, kriminālvajāšanas uzsākšanai uz prokuratūru nosūtītas 5 krimināllietas (visas VP), t.sk. 2 krimināllietas no 2017.gada 6 mēnešos uzsāktajiem kriminālprocesiem.

Pēc KL 174.panta (Par cietsirdību un vardarbību pret nepilngadīgo) valstī kopumā uzsākts 91 kriminālprocess, par atklātiem tiek uzskaitīti 34 kriminālprocesi, t.sk. 7 kriminālprocesi no 2017.gada 6 mēnešos uzsāktajiem kriminālprocesiem, kriminālvajāšanas uzsākšanai uz prokuratūru nosūtīta 31 krimināllieta, t.sk. 7 krimināllietas no 2017.gada 6 mēnešos uzsāktajiem kriminālprocesiem. VP kopumā uzsākti 90 kriminālprocesi, par atklātiem tiek uzskaitīti 33 kriminālprocesi, t.sk. 6 kriminālprocesi no 2017.gada 6 mēnešos uzsāktajiem kriminālprocesiem, kriminālvajāšanas uzsākšanai uz prokuratūru nosūtīta 31 krimināllieta, t.sk. 7 krimināllietas no 2017.gada 6 mēnešos uzsāktajiem kriminālprocesiem.

2017.gada 6 mēnešos kā bezvēsts pazudušas tika izsludinātas 772 personas, no tām 288 bija nepilngadīgas personas, 52 nepilngadīgas personas joprojām atrodas meklēšanā.

 Lai stiprinātu VP GKrPP amatpersonu kapacitāti, amatpersonas regulāri tiek apmācītas bērnu tiesību aizsardzības jomā. 2017.gada 6 mēnešos VP GKrPP amatpersonas ir piedalījušās VP koledžas organizētajās Valsts policijas amatpersonām paredzētajās apmācībās “Bērnu tiesību aizsardzība”,Valsts darba inspekcijas, kā arī Rīgas pašvaldības policijas organizētajos semināros saistībā ar cilvēku tirdzniecības aktualitātēm, kā arī cilvēku tirdzniecības upuru atpazīšanas aspektiem, Latvijas Tiesnešu mācību centra organizētajā seminārā "Cīņa pret bērnu seksuālu izmantošanu. Seminārs prokuroriem un juristiem". VP GKrPP amatpersonas ir arī piedalījušās Ziemeļvalstu Ministru padomes organizētajā konferencē “Cilvēku tirdzniecības upuru aizsardzība – ekspertu forums” (Tallinā, Igaunijā), CEPOL kursā 96/2016- “Bērnu tirdzniecība” (Madridē, Spānijā) un nevalstiskās organizācijas “Centrs Dardedze” mācībās par starpdisciplināru sadarbības modeli darbam ar seksuālā vardarbībā cietušiem bērniem jeb “Bērna mājas” modeli. Tāpat, sniedzot metodisku un praktisku atbalstu VP reģioniem – atskaites periodā VP GKrPP KIP amatpersonas VP Vidzemes reģiona pārvaldes amatpersonām organizēja informatīvu semināru par dzimumnoziegumiem. Seminārā piedalījās noziedzīgu nodarījumu pret tikumību un dzimumneaizskaramību izmeklēšanā iesaistītas kriminālpolicijas amatpersonas.

2017.gada 6 mēnešos tika turpināts īstenot pasākumus Eiropas Savienības (ES) Politikas cikla atbilstoši ES Padomes secinājumiem par ES prioritāšu noteikšanu cīņai pret smago un organizēto noziedzību laikposmā no 2014. līdz 2017.gadam Eiropas multidisciplinārās platformas pret kriminālapdraudējumiem (EMPACT) ietvaros, t.sk. prioritātes „Kibernoziegumi” apakšprioritātē “Bērnu seksuālā izmantošana tiešsaistē” (atbildīgā struktūrvienība ir VP GKrPP ENAP) un prioritātē „Cilvēku tirdzniecība” (atbildīgā struktūrvienība VP GKrPP ONAP). Prioritāšu ietvaros izstrādāti operatīvie rīcības plāni, kas ietver virkni multidisciplināru un starpinstitucionālu pasākumu kopumu, t.sk. informācijas sagatavošanu par noteiktu noziedzības jomu, informācijas apkopošanu par noziedzīgu nodarījumu izdarījušām personām un veiktajām izmeklēšanām, kopīgu izmeklēšanas darbību iniciēšanu, preventīva rakstura pasākumu organizēšanu, dažādu jaunu instrumentu un mehānismu piemērošanu u.tml. 2017.gada 6 mēnešos darbs norisinājās saistībā ar ES Padomes secinājumu par ES prioritāšu noteikšanu cīņai pret organizētu un smagu starptautisku noziedzību laikposmā no 2018. līdz 2021. gadam, kompetento dalībnieku identificēšanu, kurā atzīmēta ES dalībvalstu, tai skaitā arī Latvijas dalība ES Politikas ciklā.

Atskaites periodā VP GKrPP ENAP sadarbībā ar GKrPP struktūrvienībām un VP reģionu pārvaldēm, izmantojot “Bērnu glābšanas koalīcijas” datu bāzi CPS (“Child Protection System”), kas ļauj identificēt bērnu pornogrāfijas tiešsaistes apritē iesaistītās personas Latvijā pastāvīgi organizēja, koordinēja un vadīja nacionālajā līmenī operāciju “PERONS”. VP GKrPP ENAP amatpersonas regulāri veic resoriskās pārbaudes par bērnu seksuālas izmantošanas materiālu izplatīšanu Latvijas interneta segmentā. Atskaites periodā VP GKrPP ENAP amatpersonas tikās ar Drošāka interneta centra “Net-Safe Latvia” pārstāvjiem. Tikšanās laikā tika apspriesti sadarbības jautājumi par bērnu seksuālas izmantošanas materiālu izplatīšanas apkarošanu Latvijas interneta segmentā. Tika saņemti 7 ziņojumi no Drošāka interneta centra “Net-Safe Latvia” informācijas pārbaudei. Pēc viena ziņojuma VP Rīgas reģiona pārvaldē uzsākts kriminālprocess pēc KL 166.panta (pašlaik notiek izmeklēšana). Pārējie ziņojumi nodoti izvērtēšanai ārvalstu kompetentajām iestādēm.

VP GKrPP amatpersonas informācijas apmaiņā turpināja sadarbību ar nevalstiskajām organizācijām, t.sk. “Resursu centru sievietēm “Marta”” un biedrību “Patvērums “Drošā māja””, kuras sniedz atbalstu cilvēku tirdzniecībā cietušajām personām, kā arī ar “Centrs Dardedze”, organizējot regulāras tikšanās, lai pārrunātu sadarbības jautājumus, kas saistīti ar starpdisciplināras palīdzības sniegšanu bērniem, kuri cietuši no vardarbības un atbilstoši kriminālprocesuālu darbību veikšanu, lai izmeklētu vardarbīgus noziedzīgus nodarījumus, kuros cietušie ir bērni.

 Lai izveidotu un aprīkotu bērniem piemērotas pratināšanas telpas, atskaites periodā tika risināti jautājumi par telpu izveidi VP īpaši aizsargājamo cietušo pratināšanai (t.sk. bērnu) ar audio, video ierakstu iespējām. Sagatavoti priekšlikumi iekārtu tehniskai specifikācijai (darbs turpinās).

2017.gada 6 mēnešos VP amatpersonas turpināja piedalīties ar Tieslietu ministrijas (TM) 20.07.2016. rīkojumu Nr.1-1/267 izveidotās darba grupas sanāksmēs par nepilngadīgo kriminālatbildības reformu un Eiropas Parlamenta un Padomes 2016.gada 11.maija Direktīvas 2016/800/ES par procesuālajām garantijām bērniem, kuri ir aizdomās turētie vai apsūdzētie kriminālprocesā, ieviešanu. Sanāksmju laikā skatīti TM Kriminālprocesa likuma pilnveidošanas pastāvīgās darba grupas sagatavotie priekšlikumi grozījumiem normatīvajos aktos Direktīvas 2016/800/ES ieviešanai. Tika diskutēts par nepilngadīgo kriminālatbildības reformu, kā rezultātā konceptuāli atbalstīta nepilngadīgo antisociālās uzvedības prevencijas sistēmas izveide. TM KL pilnveidošanas pastāvīgās darba grupas ietvaros izstrādāti priekšlikumi KL grozījumiem, saskaņā ar kuriem KL ir paredzēts papildināt ar jaunu VII nodaļu “Nepilngadīgo kriminālatbildības īpatnības”, kur soda mērķis primāri ir resocializēt nepilngadīgo (darbs turpinās).

2017.gada 6 mēnešos sagatavoti vairāki informatīva un analītiska rakstura dokumenti par noziedzības tendencēm un aktuāliem noziedzības apkarošanas jautājumiem, sniegti viedokļi, atzinumi, priekšlikumi dažādiem informatīvajiem ziņojumiem un pētījumiem, t.sk. sagatavota un sniegta informācija Iekšlietu ministrijai par informatīvā ziņojuma “Cilvēku tirdzniecības novēršanas pamatnostādņu 2014.-2020.gadam” (Ministru kabineta 21.01.2014. rīkojums Nr.29) izpildes vidusposmu, par Eiropas Padomes Konvencijas par cīņu pret cilvēku tirdzniecību Pušu komitejas otrās kārtas novērtēšanas rekomendāciju īstenošanu Latvijā, par Lanzarotes komitejas 2.fāzes novērtēšanas anketas “Bērnu aizsardzība pret seksuālu izmantošanu un seksuālu vardarbību, izmantojot informācijas un komunikācijas tehnoloģijas” jautājumiem, Labklājības ministrijai – par informatīvā ziņojuma projektu “Pārskats par bērnu stāvokli Latvijā 2016.gadā”. Piedaloties pamatnostādnes „Kiberdrošības stratēģija 2014.-2018.gadam” ietverto uzdevumu izpildē (Ministru kabineta 21.01.2014. rīkojums Nr.40), VP GKrPP sniedza viedokli IeM par vadlīnijām, lai stiprinātu, aizsargātu un atbalstītu bērnus, lai tie droši varētu izmantot savas tiesības interneta vidē.

Atskaites periodā VP GKrPP regulāri notiek darbinieku kapacitātes celšana un apmācība, tajā skaitā, izmantojot ES dalībvalstu praktisko pieredzi.

# **III Citi pārkāpumi, kurus izdarījuši nepilngadīgie un pārkāpumi, kuru rezultātā cietušie ir nepilngadīgie**

Ievērojot ilggadējas pārskatu par nepilngadīgo noziedzības stāvokli un cietušajiem bērniem iestrādes, kā arī ņemot vērā to, ka “Bērnu noziedzības novēršanas un bērnu aizsardzības pret noziedzīgu nodarījumu pamatnostādnes 2013.-2019.gadam” sadaļā „Situācijas raksturojums un identificētās problēmas” ir iekļautas tādas situāciju raksturojošas pozīcijas, kā nepilngadīgo citu izdarīto likumpārkāpumu skaita izmaiņas tendences un bērnu aizsardzība ceļu satiksmes drošības jomā, zemāk apskatāma atbilstoša papildus statistika:

## **1. Administratīvo pārkāpumu tendences un dinamika.**

2017.gada 6 mēnešos valstī kopumā 3 049 (+501) palielinājies sastādīto administratīvo pārkāpumu protokolu skaits nepilngadīgām personām vecumā no 14 līdz 18 gadiem:

|  |  |  |
| --- | --- | --- |
| **LAPK panti/pašvaldību saistošie noteikumi** | **Sastādīto administratīvo pārkāpumu protokolu skaits** |  |
| **2016.gada 6 mēnešos** | **2017.gada 6 mēnešos** | **+/-** |
| **Kopā pēc visiem LAPK pantiem un pašvaldību saistošiem noteikumiem (tai skaitā):** | **2908** | **3049** | +501 |
| LAPK 42.1 p. 4.d. - par smēķēšanu, ja to izdarījis nepilngadīgais | 1041 | 999 | -42 |
| LAPK 46.p. 1.d. - par narkotisko vai psihotropo vielu neatļautu iegādāšanos vai glabāšanu nelielā apmērā bez nolūka tās realizēt vai narkotisko vai psihotropo vielu neatļautu lietošanu | 25 | 28 | +3 |
| LAPK 46.p. 2.daļa - par vielu, kuras var tikt izmantotas narkotisko vai psihotropo vielu nelikumīgai izgatavošanai (prekursoru), neatļautu iegādāšanos vai glabāšanu nelielā apmērā bez nolūka tās realizēt | 0 | 0 | +/-0 |
| LAPK 167.p. - sīkais huligānisms | 162 | 192 | +30 |
| LAPK 167.2 p. 1.d. - maznozīmīga miesas bojājuma tīša nodarīšana | 42 | 35 | -7 |
| LAPK 167.2 p. 2.d. - maznozīmīga miesas bojājuma tīša nodarīšana atkārtoti | 3 | 0 | -4 |
| LAPK 171.p. 1.d. - alkoholisko dzērienu vai citu apreibinošo vielu lietošana sabiedriskās vietās un atrašanās sabiedriskās vietās reibuma stāvoklī | 14 | 10 | -4 |
| LAPK 171.p. 2.d. - alkoholisko dzērienu vai citu apreibinošo vielu lietošana sabiedriskās vietās un atrašanās sabiedriskās vietās reibuma stāvoklī atkārtoti | 5 | 1 | -4 |
| LAPK 171.1 p. 1.d. - alkoholisko dzērienu vai citu apreibinošo vielu lietošana vai atrašanās alkoholisko dzērienu vai citu apreibinošo vielu ietekmē, ja pārkāpumu izdarījis nepilngadīgais | 396 | 547 | +151 |
| LAPK 171.1 p. 2.d. - alkoholisko dzērienu vai citu apreibinošo vielu lietošana vai atrašanās alkoholisko dzērienu vai citu apreibinošo vielu ietekmē, ja pārkāpumu izdarījis nepilngadīgais atkārtoti | 133 | 137 | +4 |
| LAPK 171.2 p. 1.d. - alkoholisko dzērienu iegādāšanās, ja pārkāpumu izdarījis nepilngadīgais | 3 | 2 | -1 |
| LAPK 171.2 p. 2.d. - alkoholisko dzērienu iegādāšanās, ja pārkāpumu izdarījis nepilngadīgais atkārtoti | 0 | 0 | +/-0 |
| LAPK 174.4 p. - prostitūcijas ierobežošanas noteikumu pārkāpšana | 0 | 0 | +/-0 |
| LAPK 175.p. - ļaunprātīga nepakļaušanās policijas iestādes darbinieka, robežsarga vai zemessarga likumīgam rīkojumam vai prasībai | 9 | 8 | -1 |
| LAPK 110.p. (kopā) - dzelzceļa transporta līdzekļu lietošanas noteikumu pārkāpšana | 1 | 5 | +4 |
| Pašvaldību saistošo noteikumu pārkāpumi | 177 | 217 | +30 |

2017.gada 6 mēnešos palielinājies arī nepilngadīgo personu skaits, kuras izdarīja administratīvos pārkāpumus – 2 373, kas ir par 103 personām vairāk, salīdzinājumā ar iepriekšējo periodu:

|  |  |  |
| --- | --- | --- |
| **LAPK panti/pašvaldību saistošie noteikumi** | **Nepilngadīgo personu skaits, kuriem sastādīti administratīvā pārkāpuma protokoli** |  |
| **2016.gada 6 mēnešos** | **2017.gada 6 mēnešos** | **+/-** |
| **Kopā pēc visiem LAPK pantiem un pašvaldību saistošiem noteikumiem (tai skaitā):** | **2270** | **2373** | +103 |
| LAPK 42.1 p. 4.d. - smēķēšanas ierobežojumu neievērošana Par smēķēšanu, ja to izdarījis nepilngadīgais | 896 | 872 | -24 |
| LAPK 46.p. 1.d. - par narkotisko vai psihotropo vielu neatļautu iegādāšanos vai glabāšanu nelielā apmērā bez nolūka tās realizēt vai narkotisko vai psihotropo vielu neatļautu lietošanu | 23 | 28 | +5 |
| LAPK 46.p. 2.d. - par vielu, kuras var tikt izmantotas narkotisko vai psihotropo vielu nelikumīgai izgatavošanai (prekursoru), neatļautu iegādāšanos vai glabāšanu nelielā apmērā bez nolūka tās realizēt | 0 | 0 | +/-0 |
| LAPK 167.p. - sīkais huligānisms | 146 | 167 | +21 |
| LAPK 167.2 p. 1.d. - maznozīmīga miesas bojājuma tīša nodarīšana | 42 | 35 | -7 |
| LAPK 167.2 p. 2.d. - maznozīmīga miesas bojājuma tīša nodarīšana atkārtoti | 3 | 0 | -3 |
| LAPK 171.p. 1.d. - alkoholisko dzērienu vai citu apreibinošo vielu lietošana sabiedriskās vietās un atrašanās sabiedriskās vietās reibuma stāvoklī | 14 | 10 | -4 |
| LAPK 171.p. 2.d. - alkoholisko dzērienu vai citu apreibinošo vielu lietošana sabiedriskās vietās un atrašanās sabiedriskās vietās reibuma stāvoklī atkārtoti | 5 | 1 | -4 |
| LAPK 171.1 p. 1.d. - alkoholisko dzērienu vai citu apreibinošo vielu lietošana vai atrašanās alkoholisko dzērienu vai citu apreibinošo vielu ietekmē, ja pārkāpumu izdarījis nepilngadīgais | 383 | 518 | +135 |
| LAPK 171.1 p. 2.d. - alkoholisko dzērienu vai citu apreibinošo vielu lietošana vai atrašanās alkoholisko dzērienu vai citu apreibinošo vielu ietekmē, ja pārkāpumu izdarījis nepilngadīgais atkārtoti | 96 | 106 | +10 |
| LAPK 171.2 p. 1.d. - alkoholisko dzērienu iegādāšanās, ja pārkāpumu izdarījis nepilngadīgais | 3 | 2 | -1 |
| LAPK 171.2 p. 2.d. - alkoholisko dzērienu iegādāšanās, ja pārkāpumu izdarījis nepilngadīgais atkārtoti | 0 | 0 | +/-0 |
| LAPK 174.4 p. - prostitūcijas ierobežošanas noteikumu pārkāpšana | 0 | 0 | +/-0 |
| LAPK 175.p. - ļaunprātīga nepakļaušanās policijas iestādes darbinieka, robežsarga vai zemessarga likumīgam rīkojumam vai prasībai | 9 | 8 | -1 |
| LAPK 110.p. (kopā) - dzelzceļa transporta līdzekļu lietošanas noteikumu pārkāpšana | 1 | 5 | +4 |
| Pašvaldību saistošo noteikumu pārkāpumi | 152 | 175 | +23 |

Veicot datu analīzi var secināt, ka šogad samazinājies gan pārkāpumu, gan personu skaits par smēķēšanu, ja to izdarījis nepilngadīgais, savukārt palielinājies sīko huligānismu izdarījušo personu un pārkāpumu skaits, kā arī palielinājies pārkāpumu un personu skaits par alkoholisko dzērienu vai citu apreibinošo vielu lietošanu vai atrašanos alkoholisko dzērienu vai citu apreibinošo vielu ietekmē, ja pārkāpumu izdarījis nepilngadīgais.

Lai novērstu nepilngadīgo izdarītos likumpārkāpumus, liela nozīme ir preventīvajam darbam ar nepilngadīgajiem. VP to realizē divos virzienos - gan kā vispārējo prevenciju (dažādu akciju, lekciju, reidu u.c. pasākumu ietvaros), gan kā individuālo prevenciju (attiecas uz konkrētām personām), ar mērķi novērst un atturēt nepilngadīgās personas no noziedzīgu nodarījumu izdarīšanas. Saskaņā ar BTAL 58.panta pirmo daļu, par vadošo iestādi bērnu likumpārkāpumu profilakses darba organizēšanā, starpinstitucionālās sadarbības veidošanā un atbildīga par profilaktiskā darba veikšanu ar BTAL 58.panta otrajā daļā minētajiem bērniem ir noteikta pašvaldība. Valsts policija par visiem BTAL 58.panta otrajā daļā minētajiem bērniem informē pašvaldību.

2017.gada 6 mēnešos, salīdzinājumā ar 2016.gada 6 mēnešiem, kopumā palielinājies sastādīto administratīvo pārkāpumu protokolu skaits personām par bērnu tiesību pārkāpšanu – 1 850, kas ir par 229 protokoliem vairāk:

|  |  |  |
| --- | --- | --- |
| **LAPK panti** | **Sastādīto administratīvā pārkāpuma protokolu skaits citām personām par bērnu tiesību pārkāpšanu** |  |
| **2016.gada 6 mēnešos** | **2017.gada 6 mēnešos** | **+/-** |
| **Kopā pēc visiem LAPK pantiem:****Tai skaitā:** | **1621** | **1850** | +229 |
| LAPK 149.32 p. 3.d. - par to noteikumu pārkāpšanu, kuri paredz bērnu pārvadāšanai paredzēto drošības līdzekļu lietošanu | 226 | 259 | +33 |
| LAPK 155. p. 3.d. - par alkoholisko dzērienu un tabakas izstrādājumu pārdošanu nepilngadīgajiem | 85 | 92 | +7 |
| LAPK 155. p. 4.d. - par alkoholisko dzērienu un tabakas izstrādājumu pārdošanu nepilngadīgajiem atkārtoti | 12 | 12 | +/-0 |
| LAPK 172. p. 1.d. - par nepilngadīgā iesaistīšanu alkoholisko dzērienu lietošanā | 38 | 58 | +10 |
| LAPK 172. p. 2.d. - par nepilngadīgā novešanu līdz dzēruma stāvoklim | 19 | 14 | -5 |
| LAPK 172. p. 3.d. - par alkoholisko dzērienu vai tabakas izstrādājumu nodošanu nepilngadīgā rīcībā tā, ka šīs vielas kļuvušas nepilngadīgajam brīvi pieejamas lietošanai | 72 | 60 | -12 |
| LAPK 172.p. 4.d. - par šā panta pirmajā, otrajā un trešajā daļā paredzētajām darbībām, ja tās izdarītas atkārtoti | 5 | 2 | -3 |
| LAPK 172.1 p. 1.d. - nepilngadīgo iesaistīšana ubagošanā | 3 | 1 | -2 |
| LAPK 172.1 p. 2.d. - nepilngadīgo iesaistīšana ubagošanā atkārtoti | 0 | 0 | +/-0 |
| LAPK 172.2 p. 1.d. - par fizisku vai emocionālu vardarbību pret bērnu | 326 | 464 | +138 |
| LAPK 172.2 p. 2.d. - par fizisku vai emocionālu vardarbību pret bērnu atkārtoti | 31 | 40 | +9 |
| LAPK 172.3 p. 1.d. - par bērna iesaistīšanu skaistumkonkursā vai citā pasākumā, kurā tiek vērtēts vienīgi viņa ārējais izskats | 0 | 0 | +/-0 |
| LAPK 172.3 p. 2.d. - par tādu normatīvo aktu pārkāpšanu, kuri nosaka kārtību, kādā bērni iesaistāmi aktivitātēs (pasākumos), kas saistītas ar ārējā izskata demonstrēšanu | 0 | 0 | +/-0 |
| LAPK 172.4 p. 1.d. - par bērna, kas nav sasniedzis septiņu gadu vecumu, atstāšanu bez uzraudzības, ja to izdarījuši vecāki vai personas, kas viņus aizstāj | 55 | 54 | -1 |
| LAPK 172.4 p. 2.d. - par bērna, kas nav sasniedzis septiņu gadu vecumu, atstāšanu bez uzraudzības, ja to izdarījuši vecāki vai personas, kas viņus aizstāj atkārtoti | 0 | 1 | +1 |
| LAPK 172.5 p. 1.d. - par bērna uzraudzības pakalpojumu sniegšanas prasību neievērošanu | 0 | 1 | +1 |
| LAPK 172.5 p. 2.d. - par bērna uzraudzības pakalpojumu sniegšanas prasību neievērošanu atkārtoti | 0 | 0 | +/-0 |
| LAPK 173. p. 1.d. - par bērna aprūpes pienākumu nepildīšanu | 498 | 520 | +22 |
| LAPK 173.p. 2.d. - par tādu pašu nodarījumu, ja tā rezultātā bērns izdarījis sīko huligānismu vai lietojis narkotiskās, vai psihotropās vielas bez ārsta nozīmējuma, vai atradies alkoholisko dzērienu ietekmē vai nodarbojies ar ubagošanu | 141 | 173 | +32 |
| LAPK 173. p. 3.d. - par 173. p. pirmajā vai otrajā daļā paredzēto nodarījumu, ja tas izdarīts atkārtoti | 110 | 99 | -11 |
| LAPK 174.3 p. 3.d. - par nepilngadīgo, kas nav sasnieguši 16 gadu vecumu, iesaistīšanu nesankcionētu sapulču, gājienu un piketu norisē vai organizēšanā | 0 | 0 | +/-0 |
| LAPK 189.p. - par personas pieņemšanu darbā, ja tai nav derīga personu apliecinoša dokumenta (ja persona ir jaunāka par 15 gadiem) | 0 | 0 | +/-0 |

Jāatzīmē, ka 2017.gada 6 mēnešos ir palicis nemainīgs vecākiem vai personām, kas tos aizstāj, sastādīto protokolu skaits par atstāšanu bez uzraudzības (LAPK 172.4 panta pirmā daļa), savukārt palielinājies sastādīto protokolu skaits par bērna aprūpes pienākumu nepildīšanu, ja tā rezultātā bērns izdarījis sīko huligānismu vai lietojis narkotiskās vai psihotropās vielas bez ārsta nozīmējuma, vai atradies alkoholisko dzērienu ietekmē vai nodarbojies ar ubagošanu (LAPK 173.panta otrā daļa), sastādīto protokolu skaits par bērnu aprūpes pienākumu nepildīšanu (LAPK 173.panta pirmā daļa), kā arī palielinājies citām personām[[18]](#footnote-18) sastādīto protokolu skaits par fizisku vai emocionālu vardarbību pret bērnu (LAPK 172.2 panta pirmā un otrā daļa).

## **2. Nepilngadīgo cietušo skaita dinamika ceļu satiksmes negadījumos un izdarītie pārkāpumi ceļu satiksmes jomā.**

2017.gada 6 mēnešos, salīdzinājumā ar 2016.gada 6 mēnešiem, valstī ir palielinājies ievainoto bērnu skaits, kuri cietuši CSN – 318 (+2), kā arī palielinājies bojā gājušo bērnu skaits – 3 (+1).

CSN cietušo un bojā gājušo bērnu skaits vecuma grupās:

|  |  |  |
| --- | --- | --- |
| **Bērnu vecums** | **Ievainoto bērnu skaits CSN** | **Bojā gājušo bērnu skaits CSN** |
| **2016.gada 6 mēnešos** | **2017.gada 6 mēnešos** | **+/-** | **2016.gada 6 mēnešos** | **2017.gada 6 mēnešos** | **+/-** |
| **0 – 14 g.v.** No tiem: | **239** | **242** | **+3** | **0** | **3** | **+3** |
| Velosipēdisti (un mopēdisti)GājējiPasažieriVadītājiCits | 428610740 | 448111137 | +2-5+4-1+7 | 00000 | 00300 | +/-0+/-0+3+/-0+/-0 |
| **15 – 16 g.v.** No tiem: | **50** | **56** | **+6** | **2** | **0** | **-2** |
| Velosipēdisti (un mopēdisti)GājējiPasažierivadītājiCits | 1872230 | 25121414 | -7+/-0-3+/-0+/-0 | 00200 | 00000 |  +/-0+/-0-2+/-0 +/-0 |
| **17 g.v.** No tiem: | **27** | **20** | -7 | **0** | **0** | +/-0 |
| Velosipēdisti (un mopēdisti)GājējiPasažieriVadītājiCitsNenoskaidrots | 116910 | 401600 | -7-6+7-1+/-0 | 000000 | 000000 | +/-0+/-0+/-0+/-0+/-0+/-0 |
| **Kopā (0 – 17 g.v.):** | **316** | **318** | **+2** | **2** | **3** | **+1** |

Galvenie iemesli minētajiem CSN ir šādi:

* mazāk aizsargātajiem ceļu satiksmes dalībniekiem - gājējiem vai velobraucējiem, nav bijis atstarotājs vai apģērbs ar atstarojošiem elementiem; velosipēds nav bijis aprīkots atbilstoši ceļu satiksmes noteikumiem;
* drošības jostu nelietošana (vadītājiem un pasažieriem);
* noteikumu pārkāpšana, kuri paredz bērnu pārvadāšanai paredzēto drošības līdzekļu lietošanu;
* nepareiza pārvietošanās pa ceļu – pa nepareizo ceļa pusi vai pat pa ceļa vidu;
* nepareizā ātruma izvēle atbilstoši ceļa un meteoroloģiskiem apstākļiem.

Pēc LAPK 149.32 panta trešās daļas „Par to noteikumu pārkāpšanu, kuri paredz bērnu pārvadāšanai paredzēto drošības līdzekļu lietošanu” 2017.gada 6 mēnešos sodīti 259 vadītāji, kas ir par 33 vairāk, nekā 2016.gada 6 mēnešos.

2017.gada 6 mēnešos, salīdzinājumā ar 2016.gada 6 mēnešiem, samazinājies nepilngadīgām personām (14 -17 g.v.) sastādīto administratīvā pārkāpuma protokolu skaits par satiksmes noteikumu neievērošanu:

|  |  |  |  |
| --- | --- | --- | --- |
| **LAPK panti** | **2016.gada 6 mēnešos** | **2017.gada 6 mēnešos** | **+/-** |
| **Kopā:** | **835** | **726** | -109 |
| LAPK 109.p. 5.d. - par iešanu pa sliežu ceļiem ārpus norādītajām vietām | 15 | 18 | +3 |
| LAPK 149.4 p. 2.d. - par nepiesprādzēšanos ar drošības jostu vai aizsprādzētas aizsargķiveres nelietošanu, kā arī tāda pasažiera vešanu, kurš nav piesprādzējies vai kuram galvā nav aizsprādzētas aizsargķiveres | 10 | 13 | +3 |
| LAPK 149.4 p. 6.d. 1.pkt. - par transportlīdzekļa vadīšanu, ja nav transportlīdzekļu vadīšanas tiesību (transportlīdzekļu vadīšanas tiesības noteiktā kārtībā nav iegūtas vai ir atņemtas | 102 | 97 | -5 |
| LAPK 149.4 p. 7.d. 1.pkt. - par transportlīdzekļa vadīšanu atkārtoti gada laikā, ja nav transportlīdzekļu vadīšanas tiesību (transportlīdzekļu vadīšanas tiesības noteiktā kārtībā nav iegūtas vai ir atņemtas | 9 | 17 | +8 |
| LAPK 149.15 p. 1., 2., 3., 4., 5., 6. un 7.d. (kopā) - transportlīdzekļu vadīšana alkohola reibumā vai narkotisko vai citu apreibinošo vielu ietekmē; | 21 | 5 | -16 |
| LAPK 149.21 p. - velosipēdu un mopēdu vadītājiem noteikto papildu prasību pārkāpšana  | 201 | 171 | -30 |
| LAPK 149. 23 p. 1.d. - gājēju un pasažieru izdarītie pārkāpumi (par pasažieriem noteikto pienākumu pārkāpšanu) | 49 | 33 | -16 |
| LAPK 149. 23 p. 2.d. - gājēju un pasažieru izdarītie pārkāpumi (par gājējiem noteikto pienākumu pārkāpšanu) | 428 | 372 | -56 |

# **IV Preventīvie pasākumi**

Valsts policijas kārtības policijas darbinieki, kuri veic dienesta pienākumus nepilngadīgo personu noziedzības novēršanas jomā, 2017.gada pirmajā pusē īstenojuši **1848** preventīvos pasākumus (neieskaitot individuālās prevencijas pasākumus), no tiem:

**444** preventīvus pasākumus vispārējās drošības jomā (drošība uz ielas; drošība mājās un ārpus tās; ugunsdrošība; drošība skolā; nelaimes gadījumu riski attiecīgajos apstākļos un gadalaikā – ziemā, vasarā; drošība pirotehnikas lietošanā u.c.). Tika apmeklētas izglītības iestādes, demonstrējot informatīvi izglītojošas prezentācijas „Sargā sevi pats!”, „Mana droša diena”, “Bīstami uz ledus”, „Droša vasara – Tava vasara”. Tika veikti preventīvie pasākumi, kuru laikā tika spēlēta spēle ”Sivēns lielpilsētā” un “Sivēna ziemas dienas”.

**295** preventīvus pasākumus par tiesisko audzināšanu: kriminālatbildību vai administratīvo atbildību, informējot par pārkāpumu veidiem, ar kuriem visbiežāk saskaras nepilngadīgie (huligānisms, nodarījumi pret īpašumu u.c.), kā arī par likumā paredzēto atbildību, atbildību kopumā, tiesībām un pienākumiem, sabiedriskās kārtības noteikumu ievērošanu. Ir novadīta **71** izglītojoša lekcija par skolas iekšējo kārtības noteikumu ievērošanu;

**195** preventīvus pasākumus vardarbības mazināšanai izglītības iestādēs un bērnu vidū. Izglītības iestāžu apmeklēšanas laikā tika lasītas lekcijas par tēmām „Vardarbība”, „Vardarbība skolā”, „Mobings”, „Savstarpējās attiecības”. Akcents likts uz vardarbības un tās dažādo formu atpazīšanu, rašanās cēloņiem un iespējamiem risinājumiem;

**170** preventīvi pasākumi, lai iepazīstinātu skolēnus ar Valsts policijas darbu, struktūru un funkcijām, darbinieku ikdienu, kā arī prasībām, lai palīdzētu jauniešiem izvēlēties profesiju un atbilstoši tai sagatavotos, to skaitā vairākas ekskursijas uz iecirkņiem. Notikusi arī iesaiste „Ēnu dienas”, „Atvērto durvju dienas” pasākumos, dalība pilsētas svētkos, organizētas sacensības un konkursi, kā arī tika demonstrēta Valsts policijas tehnika, ekipējums. Šajos pasākumos tika iesaistīti arī VP tēli Runcis Rūdis un Bebrs Bruno.

**135** preventīvus pasākumus ceļu satiksmes drošības uzlabošanai, lai mazinātu risku mazāk aizsargātajiem ceļu satiksmes dalībniekiem – gājējiem un velosipēdistiem nokļūt ceļu satiksmes negadījumos, kā arī par gaismu atstarojošu elementu diennakts tumšajā laikā lietošanas nozīmi. Tika apmeklētas izglītības iestādes, demonstrējot informatīvi izglītojošas prezentācijas „Ceļu satiksmes drošība”, „Ceļu satiksmes noteikumi”, „Drošība ceļu satiksmē”, “Tavs drošais gājēju ceļš u.c.

**126** preventīvi pasākumi par drošību internetā, norādot uz iespējamajiem apdraudējumiem virtuālajā vidē (norādītās personiskās informācijas apjoms, sarakste ar nepazīstamām personām, potenciālā varmākas pazīmes, sekstings u.c.). Lekcijas par savstarpējo saskarsmi internetā un tēmām “Interneta drošība”, “Par internetu”, “Drošība internetā”, “Tava drošība internetā”, kā arī tika vadītas lekcijas par izaicinājuma spēli “Zilais valis”;

**61** preventīvus pasākumus par narkotisko, psihotropo un psihiski aktīvo vielu iedarbību, lietošanas riskiem un sekām, atkarības veidošanos, kā arī likumā paredzēto administratīvo atbildību un kriminālatbildību. Tika apmeklētas izglītības iestādes, demonstrējot informatīvi izglītojošas prezentācijas „Cits eksperiments”, „Lieto barā, mirsti viens!” u.c., kā arī lasītas lekcijas “Vai es protu pateikt-Nē!” u.c.; Tika veikti preventīvi pasākumi par smēķēšanas, to skaitā elektronisko cigarešu un SNUS lietošanu, un alkohola izraisīto kaitīgo seku ietekmi uz veselību, kā arī likumā paredzēto aizsardzību un atbildību;

**33** preventīvus pasākumus par personīgo mantu drošību, sniedzot padomus atbilstošai personīgo mantu uzglabāšanai un informējot par personīgo mantu nozaudēšanas vai nozagšanas riskiem. Tika apmeklētas izglītības iestādes, demonstrējot informatīvi izglītojošu prezentāciju „Sargā pats sevi un savas mantas!”, kā arī sadarbībā ar apdrošināšanas kompāniju Gjensidige tika organizēti vairāki pasākumi par tēmu “Mājokļa drošība”;

**71** dalība starpinstitucionālās sēdēs un sapulcēs ar dažādu institūciju profesionāļiem: bāriņtiesas pārstāvjiem, sociāliem pedagogiem, sociāliem dienestiem, pašvaldības policijas pārstāvjiem, psihologiem ar mērķi veidot ciešāku sadarbību nepilngadīgo personu noziedzības novēršanas jomā.

Tapāt kā iepriekšējos gadus, tika rīkots projekts skolēniem - „Roku rokā”. Projekta mērķis ir palīdzēt bērniem un jauniešiem nojaukt barjeras, kas traucē tiem pilnveidoties, apzināties sevi, veicināt veselīga dzīvesveida attīstīšanu, iesaistīt bērnus un jauniešus sportiskās, informatīvi izglītojošās un radošās aktivitātēs, kas lietderīgi aizpildītu bērnu un jauniešu laiku, tādējādi mazinot dažādas atkarības, noziedzības un citus nevēlamus riskus. Rīkoti arī citi konkursi un sacensības, piemēram, akcija “Staro! Esi redzams un dzīvs!”, dažādi zīmēšanas konkursi “Mana drošība”, “Bērnu tiesību aizsardzība”, “Esi drošs uz ceļa” u.c.;

Valsts policijas kārtības policijas darbinieki, kuri veic dienesta pienākumus nepilngadīgo lietu inspektoru jomā, iepriekš minētajā laika posmā ir piedalījušies arī citos preventīvajos pasākumos, t.sk. vecāku sapulcēs izglītības iestādēs, kā arī veikuši individuālās prevencijas darbu, piedalījušies dažādu jomu profilaktiskajos reidos.

Papildus iepriekš minētajiem īstenotajiem preventīvajiem pasākumiem ir veiktas šādas liela mēroga prevencijas aktivitātes:

No 2017.gada 31.marta līdz 2017.gada 2.aprīlim dalība izstādē Ķīpsalā „Bērnu pasaule” (radošās darbnīcas nodrošināšana, operatīvā transporta apskates iespējas).

Jau tradicionāli, atzīmējot Starptautisko bērnu aizsardzības dienu, Valsts policija 2017. gada 3. jūnijā Esplanādē piedalījās ģimeņu drošības festivālā “Piedzīvojumu vasara 2017”. Pasākums tiek rīkots jau piekto reizi.
Gan lielāki, gan mazāki apmeklētāji varēja papildināt savas zināšanas jautājumos, kas saistīti ar drošību un veselību. Tāpat bija iespēja uzzināt par operatīvo dienestu darba ikdienu, tuvāk aplūkot dienesta operatīvos transportlīdzekļus, redzēt dažādus paraugdemonstrējumus un piedalīties aktivitātēs. Klātesošie tika iepazīstināti ar Valsts policijas aplikāciju “Mana drošība”, tāpat tika nodrošināta iespēja šo aplikāciju lejupielādēt.

2017.gadā turpināta Valsts policijas mājas lapas dažādām mērķauditorijām par drošības un prevencijas jautājumiem www.sargi-sevi.lv izstrāde.

**Pārskatu sagatavoja:**

|  |  |
| --- | --- |
| VP GKPP KKP DKBgalvenā inspektoreVineta PavlovskaTālrunis: 67075216E-pasts: vineta.pavlovska@vp.gov.lv | VP GKPP PVNvecākā inspektoreOlga PodžunaTālrunis: 67075215E-pasts: : olga.podzuna@vp.gov.lv  |
| VP GKrPP KVP2.nodaļas galvenā inspektoreVija Auzānetālr.67014097 E-pasts: vija.auzane@vp.gov.lv | VP GKPP SDP SUKBgalvenā inspektoreLiāna Šeikovska Tālrunis: 67208118 E-pasts: liana.seikovska@vp.gov.lv  |

1. Kriminālstatistikas ietvaros termins „nepilngadīgais” attiecināms uz personām vecumā no 14 līdz 18 gadiem. [↑](#footnote-ref-1)
2. Avots: IeM IC 02.08.2017. sniegtie dati no lēmumiem par nepilngadīgā (vecums noziedzīgā nodarījuma izdarīšanas brīdī no 14 līdz 17 gadiem (ieskaitot)), atzīšanu par aizdomās turēto, vai pret kuru uzsākts kriminālprocess vai kurš ir aizturēts. [↑](#footnote-ref-2)
3. IeM IC IIIS KRASS netiek iekļauta informācija par 14 gadu vecumu nesasniegušo personu izdarītām prettiesiskām darbībām, kuras paredzētas KL (14.09.2010.g. MK noteikumi Nr.850 „Kriminālprocesa informācijas sistēmas noteikumi”; stājās spēkā 18.09.2010.g.; „LV”, 148 (4340), līdz ar to oficiālie statistikas dati pilnībā neatspoguļo patieso situāciju par nepilngadīgo (personu līdz 18 gadu vecumam) noziedzību. Dati par mazgadīgo personu izdarītajiem noziedzīgiem nodarījumiem tiek gūti no VP teritoriālo pārvalžu atskaitēm (turpinājumā). [↑](#footnote-ref-3)
4. Kriminālpārkāpums ir nodarījums, par kuru KL paredzēta brīvības atņemšana uz laiku no piecpadsmit dienām, bet ne ilgāku par trim mēnešiem (īslaicīga brīvības atņemšana), vai vieglāka soda veids. [↑](#footnote-ref-4)
5. Mazāk smags noziegums ir tīšs nodarījums, par kuru KL paredzēta brīvības atņemšana uz laiku, ilgāku par trim mēnešiem, bet ne ilgāku par trim gadiem, kā arī nodarījums, kurš izdarīts aiz neuzmanības un par kuru šajā likumā paredzēta brīvības atņemšana uz laiku, ne ilgāku par astoņiem gadiem. [↑](#footnote-ref-5)
6. Smags noziegums ir tīšs nodarījums, par kuru KL paredzēta brīvības atņemšana uz laiku, ilgāku par trim gadiem, bet ne ilgāku par astoņiem gadiem, kā arī nodarījums, kurš izdarīts aiz neuzmanības un par kuru šajā likumā paredzēta brīvības atņemšana uz laiku, ilgāku par astoņiem gadiem. [↑](#footnote-ref-6)
7. Sevišķi smags noziegums ir tīšs nodarījums, par kuru KL paredzēta brīvības atņemšana uz laiku, ilgāku par astoņiem gadiem, vai mūža ieslodzījums. [↑](#footnote-ref-7)
8. Informācija no VP RRP KPP NLN darba rezultātiem 2017.gada 6 mēnešos [↑](#footnote-ref-8)
9. VP teritoriālo struktūrvienību iesniegtie dati. [↑](#footnote-ref-9)
10. <https://tis.ta.gov.lv/tisreal?Form=TIS_STAT_O&SessionId=A5AFC2E35E8787E71E76470105C00887> skatīts 03.08.2017. [↑](#footnote-ref-10)
11. Dati nav pilnīgi, jo ne visas pašvaldības sniedz informāciju IeM IC. [↑](#footnote-ref-11)
12. Avots: IeM IC IIIS DWH skatīts: 19.07.2017. [↑](#footnote-ref-12)
13. Avots: IeM IC IIIS DWH\_KRASS datu masīvs: 201706: 04.08.2017. [↑](#footnote-ref-13)
14. Avots: IeM IC IIIS DWH\_KRASS datu masīvs: 201606: 30.06.2016. [↑](#footnote-ref-14)
15. Personas statuss nosakāms pēc lēmuma par atzīšanu par cietušo. [↑](#footnote-ref-15)
16. Viena un tā pati persona var būt cietusi no vairākiem noziedzīgiem nodarījumiem (dažāda KL kvalifikācija) vai arī vienā noziedzīgā nodarījumā var ciest vairākas personas. [↑](#footnote-ref-16)
17. Dati ģenerēti no IeM IC Sodu Reģistra datu noliktavas sistēmas (DWH) datu masīva "201706". [↑](#footnote-ref-17)
18. „Citas personas” – jebkura cita persona, tai skaitā var būt arī vecāks vai persona, kas to aizstāj. [↑](#footnote-ref-18)